text: ফরিদগঞ্জ উপজেলা পরিষদ নির্বাচনে মহিলা ভাইস চেয়ারম্যান পদে নির্বাচনে অংশগ্রহণ করার কারণে বিএনপি থেকে বহিষ্কার হয়েছেন মহিলা ভাইস চেয়ারম্যান প্রার্থী, সাবেক মহিলা ভাইস চেয়ারম্যান ও জেলা মহিলা দলের যুগ্ম সাধারণ সম্পাদক এবং উপজেলা মহিলা দলের সাধারণ সম্পাদক রেবেকা সুলতানা স্মৃতি। গত ১৩ মার্চ বুধবার বাংলাদেশ জাতীয়তাবাদী দল (বিএনপির) কেন্দ্রীয় কমিটির সহ-দপ্তর সম্পাদক তইফুল ইসলাম টিপু স্বাক্ষরিত এক প্রেসবিজ্ঞপ্তিতে দলের নির্দেশ অমান্য করে উপজেলা পরিষদ নির্বাচনে অংশগ্রহণ করায় রেবেকা সুলতানাসহ ১৬ জন বিএনপি নেতাকে দল থেকে বহিষ্কার করা হয়। এ ব্যাপারে রেবেকা সুলতানাকে ফোন দিলেও তার বক্তব্য পাওয়া যায়নি।